หากใครเคยขับรถผ่านเส้นถนนจันทน์ละก็ จะต้องเคยเห็นร้าน “ก๋วยจั๊บน้ำข้น เป็ดตุ๋น เป็ดเนื้อ” ตรงข้ามกับโรงรับจำนำมั่งหลี เยื้องๆกับสถานีดับเพลิงครับ สามารถจอดรถได้ที่หน้าร้าน หรือจะไปจอดที่ปั้มน้ำมันใกล้เคียงก็ได้ครับ ร้านจะมีทั้งแบบ Indoor และ Outdoor แต่ผมแนะนำว่า Outdoor น่าจะเหมาะกว่าครับเพราะดูจากในร้านแล้วน่าจะอึดอัดพอสมควรครับ ร้านนี้เค้าเคลมว่าตัวเองเป็นเจ้าแรกในประเทศไทย ซึ่งจริงหรือเปล่าก็ไม่ทราบ และสำหรับเมนูที่ผมทดลองวันนี้คือ..

1.	เกาเหลาทุกอย่าง ราคา 50 บาท: เนื่องจากว่าทางร้านมีทั้งเป็ดและหมู ผมเลยขอเลือกเป็นหมูดีกว่า โดยส่วนประกอบหลักๆได้แก่ หนังหมูทอดที่นำไปต้มอีกที นิ่มกำลังดีครับ หัวใจหมูที่ต้มได้นิ่มกำลังดีเช่นกัน หมูกรอบที่หนังกรอบมากๆแต่ไม่ถึงกับแข็ง ไส้เล็ก 1 ชิ้นถ้วน เลือดหมู ปอด และอื่นๆครับ โดยรวมแล้วรสชาติดีมากๆครับ เพราะใช้ของสด ส่วนสีน้ำซุปที่ดูเหมือนจะเค็ม แต่พอทานแล้วรสชาติกลมกล่อมกำลังดี ไม่เค็มด้วยครับ

2.	ข้าวเปล่า ชามละ 10 บาท: กินเกาเหลาย่อมขาดข้าวไม่ได้ ร้านนี้ข้าวจะออกแข็งๆหน่อยครับ แต่เต็มเม็ด เหมาะกับการราดน้ำซุปลงไปเลยครับ

เนื่องจากร้านนี้เค้าไม่ได้ทำเกาเหลาเป็นหลัก ดังนั้นจะไม่มีถ้วยน้ำจิ้มให้ครับ และสำหรับรีวิวร้านนี้ผมให้ 4 ดาวครับปริมาณและรสชาติผ่านครับ อยากให้ปรับปรุงร้านใหม่จะดีมากครับ
